এবার ‘টাইগার’ হত্যা!!

ওয়েব ডেস্ক: বলিউড ভাইজান সলমন খানকে(Salman Khan) খুনের হুমকি দিতে দিতে এমন হয়েছে যে তা শুনলে এখন অনেকেই বলেন ‘ওটা পুরনো খবর’! তবে গত বছরের শুরু থেকেই বলিউড যেন ফুলের হুমকিতে তঠস্থ।
বিষ্ণোই গ্যাং(Bishnoi gang) এর তরফে একাধিকবার প্রাণনাশের হুমকি দেওয়া হয়েছে সলমনকে। এমনকি সলমন ঘনিষ্ঠ বাবা সিদ্দিককে খুন করে হুমকি দেয় বিষ্ণোই গ্যাং।

আরও পড়ুন:ভারতের প্রথম নির্বাচন কমিশনার সুকুমার সেনের চরিত্রে এবার সইফ

এবার মৃত্যু হুমকি পেলেন টাইগার(Tiger Shroff)। ২ লক্ষ টাকার বিনিময়ে জ্যাকি শ্রফ পুত্র টাইগারকে মেরে ফেলার সুপারি দেওয়া হয়েছে বলে জানা যায়। পুলিশের কাছে ফোন করে জানানিত ব্যক্তি এক বিখ্যাত অভিনেতাকে হত্যার বরাত পেয়েছেন বলে দাবি করেন। খুব স্বাভাবিক কারণেই মুম্বই পুলিশ হতভম্ব। বারবার বলিউড তারকারা কেন দুষ্কৃতিদের নিশানায় আসছেন! মুম্বই পুলিশকে ভীষণভাবে চিন্তায় ফেলেছে এই ধারাবাহিক ঘটনা।

সলমন,শাহরুখ,সইফ আলি খানের পর এই তালিকায় সংযোজন হল টাইগার শ্রফের নাম।পুলিশের কাছে এই ফোন আসার পর নড়েচড়ে বসে প্রশাসন। তদন্ত করে পুলিশ জানতে পারে ফোনটি পঞ্জাব থেকে এসেছে। অভিযুক্তের নাম মনিশ কুমার সুজিন্দার সিং,বয়স ৩৫। গত ২১ এপ্রিল পুলিশকে ফোন করে ওই ব্যক্তি এই দাবি করেন যে কয়েকজন মিলে টাইগারকে হত্যার পরিকল্পনা করছে। আর সেই জন্যই তাকে ২ লক্ষ টাকার একটি অস্ত্র এবং সুপারি দেওয়া হয়েছিল। স্বভাবতই এই ঘটনার পর অভিনেতাকে বাড়তি নিরাপত্তা দেওয়া হয়েছে।
ইতিমধ্যেই অভিযুক্তকে গ্রেপ্তার করা হয়েছে এবং একটি এফআইআর দায়ের করেছে পুলিশ। যদিও মুম্বাই পুলিশের ডেপুটি কমিশনার নিমিত গোয়েল জানিয়েছেন, এই হুমকিটি ছিল সম্পূর্ণ ভূয়ো। ওই ব্যক্তিকে জিজ্ঞাসাবাদ করে জানা গিয়েছে এটি সম্পূর্ণ তার মনগড়া গল্প শুনিয়েছিলেন পুলিশকে।